পাকিস্তানে খুন হিন্দু যুবক! বিক্ষোভ হিন্দু সংগঠনগুলির

ওয়েব ডেস্ক : পাকিস্তানে (Pakistan) হিন্দু যুবককে (Hindu Youth) খুনের অভিযোগ! এমনই চাঞ্চল্যকর ঘটনা ঘটেছে সে দেশের সিন্ধ প্রদেশে (Sindh province)। এই ঘটনার পরেই সিন্ধ জুড়ে বিক্ষোভে নেমেছেন সেখানকার সংখ্যালঘু হিন্দুরা (Hindus)। সূত্রের খবর, এই ঘটনার পর থেকে পলাতক অভিযুক্ত। অন্যদিকে পুলিশ প্রশাসনের তরফে এ নিয়ে কোনও বিবৃতি দেওয়া হয়নি।

জানা গিয়েছে, নিহত ওই হিন্দু যুবকের নাম কৈলাশ কোলহি। তিনি ছিলেন একজন ভাগচাষি। তিনি সরফরাজ নামে এক ব্যক্তির জমিতে কাজ করতেন। সেই জমিতেই ছোট একটি কুঁড়ে ঘর তৈরি করেছিলেন থাকার জন্য। তা নিয়েই নাকি বিবাদের সৃষ্টি হয়। সূত্রের খবর, বৃহস্পতিবার সেই বিবাদ চরম আকার নেই। তখনই কৈলাশকে বুকে গুলি করে হত্যার (Murder) অভিযেগ উঠেছে সফরাজের বিরুদ্ধে। সেই গুলির আঘাতে ঘটনাস্থলেই মৃত্যু হয় ওই হিন্দু যুবকের। তার পর থেকেই পলাতক অভিযুক্ত।

আরও খবর : দাবানলের কবলে অস্ট্রেলিয়া! পুড়ে ছাই একাধিক বাড়ি

এই ঘটনার পর থেকে সিন্ধ প্রদেশের প্রশাসনের বিরুদ্ধে সরব হয়েছে হিন্দু সংখ্যালঘু সংগঠন ও মানবাধিকার গোষ্ঠীগুলি। তাঁরা অভিযুক্তকে দ্রুত গ্রেফতারের দাবি জানিয়েছে। পাশাপাশি ওই হিন্দু যুবকের পরিবারের নিরাপত্তার দাবিও জানিয়েছেন ওই হিন্দু সংগঠনগুলি।

এই হত্যাকাণ্ডের তীব্র নিন্দা করেছেন মাইনরিটি রাইটস অর্গানাইজেশন পাকিস্তান দারাওয়ার ইত্তেহাদের চেয়ারম্যান শিব কচ্ছি। তিনি সমাজমাধ্যমে লিখেছেন, ঠান্ডা মাথায় এই খুন করা হয়ে। হিন্দু যুবকের হত্যার ঘটনায় ন্যায়বিচার চেয়েছেন তিনি। তবে অভিযুক্তকে দ্রুত গ্রেফতার না করা হলে ডেপুটি কমিশনের দফতরের সামনে ধর্নার হুমকি দিয়েছেন তিনি।

দেখুন অন্য খবর :

The post পাকিস্তানে খুন হিন্দু যুবক! বিক্ষোভ হিন্দু সংগঠনগুলির first appeared on KolkataTV.